# Marekani kuondoa raia wake Haiti

## Muktasari:

**Baada ya wiki kadhaa za machafuko yanayoendelea Haiti, Marekani imesema inapanga safari ya ndege ili kuwaondoa raia wake walioko kwenye nchi hiyo ya Caribbean.**

Baada ya wiki kadhaa za machafuko yanayoendelea Haiti, Marekani imesema inapanga safari ya ndege ili kuwaondoa raia wake walioko kwenye nchi hiyo ya Caribbean.

Shirika la Habari la AFP limenukuu ubalozi wa Marekani nchini humo jana Jumamosi ikiwa ni wiki kadhaa za mapigano ya magenge yanayoendelea.

“Ndege hiyo ya dharura itaondoka Cap-Haitien, mji wa pili kwa ukubwa nchini Haiti, huku uwanja mkuu wa ndege katika mji mkuu wa Port au-Prince ukiendelea kufungwa kutokana na machafuko hayo,” imeeleza AFP.

Taarifa hiyo haijasema ni lini raia hao watahamishwa kutoka Haiti na ni raia wangapi.

Hata hivyo, nchi nyingine kadhaa na Umoja wa Ulaya wamehamisha wafanyakazi wa kidiplomasia kutokana na mgogoro huo.

Kinachoendelea hivi sasa polisi katika mji mkuu wa Port-au-Prince wanajaribu kudhibiti tena maeneo yaliyokuwa yakishikiliwa na kiongozi wa genge maarufu Jimmy Cherizier.

Hadi sasa polisi wamekamata bunduki na kuondoa vizuizi vya barabarani unaodhibitiwa na kiongozi huyo maarufu kama Barbecue katika operesheni iliyosababisha wahalifu kadhaa kuuawa.

Vilevile kuna operesheni nyingine, maofisa wanajaribu kurejesha udhibiti wa bandari kuu ya mji mkuu, ambayo imefungwa tangu Machi 7 kutokana na kuongezeka kwa ghasia.